Ritratti tad-Dipartiment tal-Informazzjoni. Il-Ministru Justyne Caruana ma' Anthony Bugeja, wieħed mis-sidien tal-impjant illegali tal-konkrit. .td_uid_2_5ee4e95da1dfc_rand.td-a-rec-img{text-align:left}.td_uid_2_5ee4e95da1dfc_rand.td-a-rec-img img{margin:0 auto 0 0} Read in English . Times of Malta, Saturday 9th November 2019 Il-Ġimgħa 9 ta' Novembru, kelliem għall-Ministru għal Għawdex Justyne Caruana qal lil Newsbook.com.mt li l-Ministeru ma kienx ta direct order lill-impjant illegali tal-konkos ta' Joseph Portelli. Iżda l-Ministru Caruana f'post li tellgħet fuq Facebook fit-8 ta' Settembru qalet li l-Ministeru ġab "l-approvazzjoni biex jagħmel xogħlijiet ta' emerġenza b'direct order". Il-Ministru Caruana dakinhar ma kinitx qalet lil min tat id-direct order iżda s-Sibt 9 ta' Novembru, il-gazzetta Times of Malta fil-faċċata tagħha rrappurtat kif f'Settembru għat-tiswija tat-triq tar-Ramla ntuża konkos mill-impjant illegali ta' Joseph Portelli. Sal-ħin tal-pubblikazzjoni, il-Ministeru ma ċaħadx dawn l-istorja ppubblikata fuq it-Times of Malta. Post tal-Ministru Justyne Caruana fejn qed tgħid li x-xogħlijiet kienu se jsiru b'direct order. Ftaħir b'illegalità Il-Gvern ftaħar b'dan il-proġett li uża materjal ġej minn impjant illegali tant li fi stqarrija tad-Dipartiment tal-Informazzjoni ġew ippubblikati ritratti li juru lill-Ministru Caruana tispezzjona x-xogħlijiet. F'ritratt minnhom il-Ministru tidher titkellem ma' wieħed mis-sidien tal-impjant illegali, Anthony Bugeja, magħruf bħala x-Xrik. F'ritratt ieħor jidher it-trakk tar-Ready-Mix li ntuża għat-triq tar-Ramla, l-istess track li ġie nnutat fl-impjant illegali f'San Lawrenz meta ġurnalist ta' Times of Malta ffilmja l-illegalità. Ritratti: Xogħlijiet fi Triq in-Nadur; vojt taħt it-triq Mistoqsijiet lill-Ministeru Jidher li issa l-Ministru Caruana trid iżżomm 'il bogħod minn din l-allegat illegalità. F'mistoqsijiet lill-Ministeru, Newsbook.com.mt staqsa jekk il-Ministeru kienx jaf jekk il-materjal għall-proġetti tiegħu humiex ġejjin minn impjanti illegali u x'passi ttieħedu biex tiġi riżolta din is-sitwazzjoni. It-tweġiba tal-Ministeru kienet evażiva u għaldaqstant intbagħtet mistoqsija oħra dwar jekk il-Ministeru għal Għawdex tax direct orders lill-impjant tal-konkos ta' Portelli. Il-kelliem qal li l-Ministeru ma ta l-ebda direct order lil Portelli. Issa jidher li l-Ministeru uża konkos illegali mill-impjant f'Ta' Kerċem u li isem Joseph Portelli jidher flimkien ma' oħrajn bħala s-sidien tal-barriera li fuqha hemm notifika ta' infurzar mill-Awtorità tal-Ippjanar. Planning Enforcement Status found on www.pa.org.mt Newsbook.com.mt staqsa b'mod sempliċi jekk il-Ministeru qattx għamel użu minn materjal maħdum minn impjant tal-konkos illegali. Jekk id-direct order inħariġx f'isem Joseph Portelli jew f'isem xi ħaddieħor tiġi sekondarja. Newsbook.com.mt jinnota li t-tweġiba tal-Ministeru għall-mistoqsijiet li ntbagħtu l-Ġimgħa ma kinux ċari. Newsbook.com.mt jistaqsi: Liema entità tal-Gvern jew uffiċjal awtorizza l-użu tal-konkos mill-impjant illegali u ħallass l-eluf għall-istess materjal? Min se jerfa' r-responsabbiltà? .td_uid_3_5ee4e95da230a_rand.td-a-rec-img{text-align:left}.td_uid_3_5ee4e95da230a_rand.td-a-rec-img img{margin:0 auto 0 0}